CELEX: 32003R0061
Language: bg
Date: 2003-01-15 00:00:00
Title: Регламент (ЕО) № 61/2003 на Комисията от 15 януари 2003 година за изменение на приложения I и II към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произходТекст от значение за ЕИП.

03/ 46
            
            
               BG
            
            
               Официален вестник на Европейския съюз
            
            
               45
            
         32003R0061
   
               L 011/12
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 61/2003 НА КОМИСИЯТА
   
   от 15 януари 2003 година
   за изменение на приложения I и II към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 1937/2002 на Комисията (2), и по-специално членове 6, 7 и 8 от него,
   като има предвид, че:
   
               (1)
            
            
               Съгласно Регламент (ЕИО) № 2377/90 трябва постепенно да се определят максимално допустимите граници за всички фармакологично активни субстанции, които се използват в рамките на Общността, във ветеринарномедицински продукти, предназначени за употреба при животни, отглеждани за производство на храни.
            
         
               (2)
            
            
               Максимално допустимите граници следва да се определят само след разглеждане, в рамките на Комитета за ветеринарномедицинските продукти, на цялата информация, отнасяща се до безопасността на остатъчните количества от съответното вещество за потребителя на храни от животински произход и до влиянието на остатъчните количества върху промишлената преработка на храните.
            
         
               (3)
            
            
               При определянето на максимално допустимите граници на остатъчните количества от ветеринарномедицински продукти, съдържащи се в храните от животински произход е необходимо да се посочат животинските видове, у които може да присъстват остатъчни количества, нивата, които може да се присъстват във всяка от съответните месни тъкани, получени от третираното животно (прицелна тъкан), както и естеството на остатъчното количество, което е подходящо за мониторинга на остатъчните количества (маркерно остатъчно вещество).
            
         
               (4)
            
            
               За контрола на остатъчните количества, според съответното законодателство на Общността, обикновено следва да се определят максимално допустими граници на остатъчните количества за прицелните тъкани на черния дроб и бъбреците; като има предвид, че при международната търговия черният дроб и бъбреците често се отстраняват от трупното месо, максимално допустими граници на остатъчните количества следва винаги да се определят също и за мускулната и мастната тъкан.
            
         
               (5)
            
            
               В случаите когато ветеринарномедицинските продукти са предназначени за употреба от птици носачки, млекодайни животни или медоносни пчели, максимално допустими граници следва да бъдат определени също така и за яйца, мляко и мед.
            
         
               (6)
            
            
               Цефалониумът и перметринът следва да бъдат включени в приложение I към Регламент (ЕИО) № 2377/90.
            
         
               (7)
            
            
               Трихлорметиазидът следва да бъде включен в приложение II към Регламент (ЕИО) № 2377/90.
            
         
               (8)
            
            
               Следва да се предвиди достатъчен период преди влизане в сила на настоящия регламент, за да могат държавите-членки да внесат нужните корекции в разрешителните за пускане на пазара на съответните ветеринарномедицински продукти, чиито разрешителни са били издадени съгласно Директива 2001/82/ЕО (3) на Европейския парламент и на Съвета, за да се вземат под внимание разпоредбите на настоящия регламент.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения I и II към Регламент (ЕИО) № 2377/90 на Съвета се изменят, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейските общности.
   Той се прилага от шестдесетия ден след публикуването му.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 януари 2003 година.
      
         
            За Комисията
         
         Erkki LIIKANEN
         
         
            Член на Комисията
         
      
   
   
      (1)  ОВ L 224, 18.8.1990 г., стр. 1.
   
      (2)  ОВ L 297, 31.10.2002 г., стр. 3.
   
      (3)  ОВ L 311, 28.11.2001 г., стр. 1.
   ПРИЛОЖЕНИЕ
   А.   Следната/ите субстанция/ии се добавя/т към приложение I (Списък на фармакологично активните субстанции, за които са установени максимално допустими граници на остатъчни вещества).
   1.   Противозаразни агенти
   1.2.   Антибиотици
   1.2.2.   Цефалоспорини
   
      
                  Фармакологичноактивна/и субстанция/и
               
               
                  Маркерно остатъчно вещество
               
               
                  Животински вид
               
               
                  МДГОВ
               
               
                  Прицелни тъкани
               
            
                  „Цефалониум
               
               
                  Цефалониум
               
               
                  Говеда
               
               
                  20 μg/kg
               
               
                  Мляко“
               
            
   2.   Противопаразитни агенти
   2.2.   Агенти, действащи срещу външни паразити
   2.2.3.   Пиретроиди
   
      
                  Фармакологичноактивна/и субстанция/и
               
               
                  Маркерно остатъчно вещество
               
               
                  Животински вид
               
               
                  МДГОВ
               
               
                  Прицелни тъкани
               
            
                  „Перметрин
               
               
                  Перметрин (сума от изомери)
               
               
                  Говеда
               
               
                  50 μg/kg
               
               
                  Мускул
               
            
                  500 μg/kg
               
               
                  Мазнина
               
            
                  50 μg/kg
               
               
                  Черен дроб
               
            
                  50 μg/kg
               
               
                  Бъбрек
               
            
                  50 μg/kg
               
               
                  Мляко (1)
                  
               
            
   Б.   Следната/ните субстанция/и се добавя/т към приложение II (Списък на субстанции, които не подлежат на определяне на максимални граници за остатъчни количества).
   2.   Органични съединения
   
      
                  Фармакологично активна/и субстанция/и
               
               
                  Животински вид
               
            
                  „Трихлорметиазид
               
               
                  Всички бозайници, отглеждани за производство на храна“
               
            
   
      (1)  Допълнителните разпоредби в Директива 98/82/ЕО на Комисията следва да се съблюдават (ОВ L 290, 29.10.1998 г., стр. 25).“